Document ID: /roh_data/filtered/fineweb-2-filterrobots_roh.jsonl.gz/64216

Tradüer svelt sco üna pierla
Minchün das-cha discuorrer sco cha’l pical es creschü. Grazcha a la traducziun simultana vegnan votums rumantschs e talians uossa inclets da tuots i’l Grond cussagl. La FMR ha fat üna visita illa cabina dal team d’interprets rumantschs ed ha inscuntrà a Corina Riatsch e Daniel Schmed.
Corina Riatsch e Daniel Schmed pisseran per las traducziuns simultanas i’l Cussagl grond (fotografia: Claudia Cadruvi).
Mincha mumaint poja cumanzar ed infra secundas ston l’interpreta e l’interpret gnir sün turas – da nolla sün tschient. Pel solit discuorran ils parlamentaris tudais-ch i’l Grond cussagl. Ma subit chi dà ün votum rumantsch o talian vegnan ...